Ավիավթար Թայվանի նեղուցում

Ավիավթար Թայվանի նեղուցում ծանր ավիավթար, որը տեղի է ունեցել 2002 թվականի մայիսի 25-ին։ Boeing 747-209B ինքնաթիռը, որը պատկանում էր China Airlines ավիաընկերությանը, իրականացնում էր չվերթ Թայբեյից դեպի Հոնկոնգ։ Սակայն ինքնաթիռը ընկել է Թայվանի նեղուցում։ Ինքնաթիռում գտնվում էր 225 մարդ, սակայն վթարի հետևանքով բոլորը զոհվեցին։

Ավիավթարի պատճառը եղել է ինքնաթիռի անսարքությունը։

Ինքնաթիռ 
Boeing 747-209B (գրանցման համարը B-18255) օդանավը արտադրվել է 1979 թվականին, և առաջին չվերթը իրականացվել նույն թվականի հուլիսի 17-ին։ Նույն թվականի հուլիսի 31-ին օդանավը հանձնվում է China Airlines ավիաընկերությանը։ 1999 թվականի հունվարի 1-ին օդանավը ստանում է գրանցման համար B-18255։ Մինչ վթարի տեղի ունենալը ինքնաթիռը իրականացրել է ավելի քան 21 180 չվերթ «մեկնում-ժամանում», և օդում է գտնվել ավելի քան 64 694 ժամ։

Անձնակազմի անդամներ և ուղևորներ 
Ինքնաթիռի առաջին հրամանատար - 51 ամյա Յուի Չինգֆոնգ։ Շատ փորձառու օդաչու էր, աշխատել է China Airlines ավիաընկերությունում ավելի քան 11 տարի։ Օդում անցկացրել է 10148 ժամ, որից 4732 ժամ անցկացրել է Boeing 747 օդանավում։

Ինքնաթիռի երկրորդ հրամանատար - 52 ամյա Եա Շյոնգշիխ։ Փորձառու օդաչու էր աշխատել է China Airlines ավիաընկերությունում ավելի քան 12 տարի։ Օդում անցկացրել է 10173 ժամ, որից 5831 ժամ անցկացրել է Boeing 747 օդանավում։

Ինքնաթիռում աշխատում էր 16 սպասուհի։

Ինքնաթիռում գտնվում էր 225 մարդ, 206 ուղևոր և 19 անձնակազմի անդամները։

Աղետ 
Ինքնաթիռը թռչել է Թայբեյի օդանավակայանից ժամը 14։50 NST (06։50 UTC)։ Երբ ինքնաթիռը 10600 մետր բարձրացավ, օդանավի պոչի մի մասը վնասվեց, օդանավը օդում բաժանվեց մի քանի մասերի, և ընկավ Թայվանի նեղուցում։ Բոլոր ինքնաթիռում գտնվող 225 մարդիկ զոհվեցին։

Տես նաև 
 Boeing 747-ի ավիավթար Տոկիոյում
 Boeing 747-ի ավիավթար Նյու Յորքում

Ծանոթագրություններ

Արտաքին հղումներ 
 Ballistic Trajectory Analysis for the CI611 Accident Investigation( )
 0525 Flight CI 611 Status Updates
 China Airlines Statement on CI 611 Accident Investigation Report